Chinua Achebe
Chinua Achebe (natus Albert Chinụalụmọgụ Achebe die 16 Novembris 1930, mortuus die 21 Martii 2013) fuit scriptor, poëta, professor, ac criticus Nigerianus. Prima mythistoria eius, Things Fall Apart (Res dissolvuntur, 1958) est opus omnium litterarum Africanarum oralium quod latissime legitur. Gente Igbo natus, in oppido Ogidi Nigeriae meridianae crescit. In schola propter operam excellentem praemium ad medicinae studendum consecutus est, sed in Collegio Universitatis (nunc Universitate Ibadanensi) pro medicina litteris Anglicis studuit.